nahid-hub/BLUGE-bengali-wikipedia-section-title-prediction huggingface dataset:
১৯৫৭ সালের দিকে মুসলেহ উদ্দিন অসুস্থ হয়ে পড়েন। টাটার চাকরি ছেড়ে দিয়ে সপরিবারে স্বদেশে চলে এলেন। কিছুদিন পর তিনি মারা যান। পিতার শোক ভুলে যাবার আগেই সংসারে বড় ছেলে হিসেবে সব দায়িত্ব তার কাঁধে এসে পড়ে। এজি অফিসে অফিসের পোস্ট-সর্টার হিসেবে ১৯৬৯ পর্যন্ত চাকরি করেছেন। 
এফডিসি মাত্র তখন গড়ে উঠছে। আউয়াল সাহেব বিখ্যাত সিনেমা করিয়ে ফতেহ্ লোহানীর প্রধান সহকারী। চাষী চাকরির ফাঁকে ফাঁকে তার সঙ্গে যোগাযোগ রাখেন, একই সঙ্গে শুরু করলেন নাটক। আলী মনসুর সাহেবের কৃষ্টি সংঘের সঙ্গে কাজ করেন মঞ্চে অভিনয় করেন। এদিকে চাষীর সিনেমা প্রীতিটা জানতেন তার খালাতো বোনের স্বামী সৈয়দ আওয়াল। একদিন সুযোগ এলো- চাষীকে পরিচয় করিয়ে দিলেন পরিচালক অভিনেতা ফতেহ লোহানীর সঙ্গে। ফতেহ লোহানী তখন 'আছিয়া' করছিলেন। চাষীকে ছোট্ট একটা রোল করার জন্য নিয়েছিলেন। কিন্তু ফতেহ্'র নির্দেশে পরদিন সহকারী পরিচালকের দায়িত্ব দেয়া হয়। ১৯৬১'র জুন মাসে চাষী কাজ শুরু করলেন। এরপর ১৯৬৩-তে কাজ করেছেন প্রখ্যাত সাংবাদিক ও চলচ্চিত্রাকার ওবায়েদ-উল-হকের সহকারী হিসাবে 'দুইদিগন্ত' ছবিতে। এভাবে কাজ করতে করতে এলো ১৯৭১। মুক্তিযুদ্ধে যোগ দিলেন আর সবার মতো। তারপর যুদ্ধশেষে বাংলাদেশের প্রথম মুক্তিযুদ্ধভিক্তিক চলচ্চিত্র 'ওরা ১১ জন' নির্মাণ করলেন। ১৯৭২-এ এই ছবির মাধ্যমে পরিচালক হিসেবে চাষী নজরুলের আত্ম প্রকাশ ঘটলো। এছাড়া নিয়মিত বেতারে, টিভিতে সান্ধ্য অভিনয় অব্যাহত ছিল।

সঠিক অনুচ্ছেদ শিরোনাম কোনটি?
titleA. শৈশব ও শিক্ষাজীবন
titleB. তথ্যসূত্র
titleC. কর্মজীবন
titleD. অন্যান্য দায়িত্ব সমূহ
উত্তর: titleC
বিহারের ভাগলপুরে অবস্থিত বিক্রমশীলা হিন্দি বিদ্যাপীঠ থেকে ডিলিট ডিগ্রি অর্জন করেছিলেন তিনি। তিনি প্রয়াগ বিশ্ববিদ্যালয় ও হিন্দি সাহিত্য সম্মেলন, এলাহাবাদ থেকে হিন্দি, সংস্কৃত ও কন্নড় ভাষায় সাহিত্যরত্ন খেতাব পেয়েছিলেন। এলাহাবাদে অবস্থিত প্র‍য়াগ বিশ্ববিদ্যালয় থেকে 'মহামহোপাধ্যায়' খেতাব পেয়েছিলেন এম. এন. সিঙ্গারাম্মা। এছাড়া, তিনি চেন্নাইয়ে অবস্থিত দক্ষিণ ভারত হিন্দি প্রচার সংঘ হিন্দি ভাষায় তার অবদানের জন্য তাকে 'প্রবীণ' বলে অভিহিত করেছিল।

সঠিক অনুচ্ছেদ শিরোনাম কোনটি?
titleA. গবেষণা কর্ম
titleB. সামাজিক কাজ
titleC. প্রকাশনা
titleD. শিক্ষাজীবন
উত্তর: titleD
বাংলা উচ্চারণ: নাওয়াইতু আন্‌ উসকিতা আন্‌ জিম্মাতী ফারদুজ্জহ্‌রি, বি-আদায়ি রাকয়াতাই ছালাতিল্‌ জুমুয়াতি, ফারজুল্লাহি তায়ালা মুতাওয়াজ্জিহান ইলা জিহাতিল্‌ ক্বাবাতিশ্‌ শারীফাতি আল্লাহু আক্‌বার।

অর্থঃ আমার উপর জুহরের ফরজ নামাজ আদায়ের যে দায়িত্ব রয়েছে, আমি কেবলামুখী হয়ে, জুম্মার দুই রাকায়াত ফরজ নামাজ আদায়ের মাধ্যমে তা পালনের নিয়ত করলাম। আল্লাহু আকবর।

সঠিক অনুচ্ছেদ শিরোনাম কোনটি?
titleA. জুম্মার দুই রাকাত ফরজ নামাজের নিয়ত:
titleB. চার রাকাত বাদাল জুম্মার নিয়ত:
titleC. নিয়ত
titleD. খুতবা
উত্তর: titleA
ড্রাগনহার্ট ব্যান্ডটি ২০০০ সালে একটি ডেমো বের করে। এটি ছিল একটি মুক্ত প্রকাশনা যা যথেস্ট ছিল তাদেরকে ইংল্যান্ডের একটি স্বাধীন জনপ্রিয় পাওয়ার মেটাল ব্যান্ডে পরিণত করতে। তাদের ভ্যালি অব দ্যা ড্যামন্ড গানটি এমপিথ্রি ডট কমে টানা ২ সপ্তাহ ১ নাম্বার অবস্থানে থাকে সবচেয়ে বেশি ডাউনলোডেড গান হিসেবে। ২০০৩ সালে ব্যান্ডটি নয়েজ রেকর্ডসের সাথে তাদের প্রথম পূণার্ঙ্গ দৈর্ঘ্যের অ্যালবাম ভ্যালি অব দ্যা ড্যামন্ড বের করার জন্য চুক্তি করে ও রেকর্ডিং-এর কাজ শুরু করে। তাদের ভ্যালি অব দ্যা ড্যামন্ড সফর ২০০৪ সালের শেষ পর্যন্ত স্থায়ী হয় যার শেষ হয় টোকিওতে। তাদের পরবর্তী অ্যালবাম সনিক ফায়ার স্টোর্ম আরও সফল হয়। এই অ্যালবামে ডেভ ম্যাকিনটোশ ড্রামে ও আড্রিয়ান ল্যাম্বার্ট বেজে অভিষিক্ত হয়।

সঠিক অনুচ্ছেদ শিরোনাম কোনটি?
titleA. ভাঙ্গন
titleB. জনপ্রিয়তা
titleC. অ্যালবাম প্রকাশ
titleD. বিতর্ক
উত্তর: titleC
১৯৭৪ খ্রিষ্টাব্দে ওয়াদুদ ভূইয়া পঞ্চম শ্রেণি পাশ করে রামগড় সরকারি উচ্চ বিদ্যালয়ে ভর্তি হন। ১৯৮০ খ্রিষ্টাব্দে তিনি এসএসসি পাশ করেন। ১৯৮২-১৯৮৩ শিক্ষাবর্ষে তিনি এইচএসসি পাশ করে চট্টগ্রাম বিশ্ববিদ্যালয়ে সমাজতত্ত্ব বিভাগে ভর্তি হন। ১৯৮৫-১৯৮৬ শিক্ষাবর্ষে তিনি চট্টগ্রাম বিশ্ববিদ্যালয় থেকে সমাজতত্ত্ব বিভাগ হতে বিএসএস (অনার্স) এবং এমএসএস পাশ করেন।

সঠিক অনুচ্ছেদ শিরোনাম কোনটি?
titleA. গ্রেফতার
titleB. জাতীয়তাবাদী রাজনীতি
titleC. আন্দোলন
titleD. শিক্ষা
উত্তর: titleD
জনপ্রিয় ধারণায়, আশুরা মূলত একটি শোকাবহ দিন কেননা এদিন নবী মুহাম্মদ-এর দৌহিত্র হুসাইন ইবনে আলী নির্মমভাবে শহীদ হয়েছিলেন। কিন্তু ইসলামের ইতিহাসে এই দিনটি বিভিন্ন কারণে গুরুত্বপূর্ণ। বলা হয়, এই দিনে আসমান ও যমিন সৃষ্টি করা হয়েছিল। এই দিনে পৃথিবীর প্রথম মানুষ আদম-কে সৃষ্টি করা হয়েছিল। এই দিনে আল্লাহ নবীদেরকে স্ব স্ব শত্রুর হাত থেকে আশ্রয় প্রদান করেছেন। এই দিন নবী মুসা-এর শত্রু ফেরাউনকে নীল নদে ডুবিয়ে দেয়া হয়। নূহ-এর কিস্তি ঝড়ের কবল হতে রক্ষা পেয়েছিলো এবং তিনি জুডি পর্বতশৃংগে নোঙ্গর ফেলেছিলেন। এই দিনে দাউদ-এর তাওবা কবুল হয়েছিলো, নমরূদের অগ্নিকুণ্ড থেকে ইব্রাহীম উদ্ধার পেয়েছিলেন; আইয়ুব দুরারোগ্য ব্যাধি থেকে মুক্ত ও সুস্থতা লাভ করেছিলেন; এদিনে আল্লাহ তা'আলা ঈসা-কে ঊর্ধ্বাকাশে উঠিয়ে নিয়েছেন। যদিও, ভিন্ন মতে ঘটনাগুলোর অনেকগুলোই এই দিনে ঘটেছে বলে বিশ্বস্ত সূত্রে জানা যায়নি। ‌আবার, প্রচলিত আছে যে এই তারিখেই কেয়ামত সংঘটিত হবে; যদিও এই বিষয়ে মতভিন্নতা রয়েছে।

সঠিক অনুচ্ছেদ শিরোনাম কোনটি?
titleA. ইমাম হুসাইন-এর শাহাদাৎ
titleB. সুন্নিদের দৃষ্টিভঙ্গী
titleC. ঐতিহাসিক পটভূমি
titleD. আশুরার ঐতিহাসিক গুরুত্ব
উত্তর: titleD
ইসলামী ভাষ্যমতে মুহাম্মাদ এক রাতে মক্কায় অবস্থিত মসজিদুল হারাম থেকে জেরুজালেমে অবস্থিত মসজিদুল আকসায় যান; এই ভ্রমণ ইসলামে ইসরা নামে পরিচিত। পবিত্র হাদিস শরীফ ও সাহাবা-আজমাঈ'নদের বর্ণনানুযায়ী, মসজিদুল আকসা থেকে তিনি বুরাক (একটি ঐশ্বরিক বাহন বিশেষ)'এ করে উর্দ্ধারোহণ করেন এবং মহান স্রষ্টার সান্নিধ্য লাভ করেন এবং এ সময় তিনি বেহেশ্‌ত ও দোজখ অবলোকন করেন এবং ইব্রাহিম, মূসা ও ঈসা নবীদের সাথে সাক্ষাৎ করেন। এই যাত্রা মুসলমানদের কাছে মি'রাজ নামে পরিচিত। ইসলামী সূত্রানুসারে এই সম্পূর্ণ যাত্রার সময়ে পৃথিবীতে কোনো সময়ই অতিবাহিত হয় নি বলে ধারনা করা হয়। মুহাম্মাদের প্রথম জীবনীকার ইবনে ইসহাক ঘটনাটি আধ্যাত্মিকভাবে সংঘটিত হয়েছিল বলে যুক্তি উপস্থাপন করেন, অন্যদিকে পরবর্তী সময়ে আল-তাবারি ও ইবনে কাসিরদের মত যুক্তিবাদী ইসলামী ইতিহাসবেত্তাদের মতে মি'রাজে মুহাম্মাদ সশরীরে উর্দ্ধারোহণ করেছিলেন বলে যুক্তি দেখান।

সঠিক অনুচ্ছেদ শিরোনাম কোনটি?
titleA. মক্কার সাথে বিরোধ ও যুদ্ধ
titleB. অমুসলিমদের দৃষ্টিভঙ্গি
titleC. প্রাক-ইসলামী আরব
titleD. মি'রাজ বা উর্দ্ধারোহণ
উত্তর: titleD
হিতেন তেজওয়ানী হচ্ছেন একজন ভারতীয় টেলিভিশন অভিনেতা। তিনি ভারতের মহারাষ্ট্রের মুম্বাইয়ে জন্মগ্রহণ করেন। তিনি স্টার প্লাসে সম্প্রচারিত জনপ্রিয় নাটক কিঁউ কি সাস ভি কভি বহু থি-এ "করণ" চরিত্রে অভিনয়ের মাধ্যমে জনপ্রিয়তা অর্জন করেন। এরপর থেকে তিনি টেলিভিশনের বিভিন্ন জনপ্রিয় (যেমন: কুটুম্ব ও পবিত্র রিশতা) নাটকের অভিনয় করেছেন।

সঠিক অনুচ্ছেদ শিরোনাম কোনটি?
titleA. হিতেন
titleB. আকাশ
titleC. বেনাফশা
titleD. বন্দেগী
উত্তর: titleA
হিয়োগোর উত্তরে জাপান সাগর এবং দক্ষিণে সেতো অন্তর্দেশীয় সাগরের উপকূল অবস্থিত। আওয়াজি দ্বীপের দক্ষিণে কিই প্রণালী সন্নিহিত অঞ্চলে প্রশান্ত মহাসাগরের সীমানা। উত্তর হিয়োগোয় জনবসতি অপেক্ষাকৃত অল্প; কেবল তোয়োকা নগরে ঘনবসতি দেখা যায়। মধ্যভাগের উচ্চভূমিতে কেবল ইতস্তত কিছু গ্রামের অস্তিত্ব আছে। হিয়োগো প্রশাসনিক অঞ্চলের জনসংখ্যার অধিকাংশ বাস করে দক্ষিণ উপকূলের আশেপাশে। এই অঞ্চল ওসাকা-কোওবে-কিয়োতো মহানগরের অন্তর্ভুক্ত। আওয়াজি দ্বীপ সেতো অন্তর্দেশীয় সাগর ও ওসাকা উপসাগরকে পৃথক করে। এই দ্বীপের অবস্থান হোনশু ও শিকোকুর মাঝে।

হিয়োগোয় গ্রীষ্মকাল উষ্ণ ও আর্দ্র। শীতকালে উত্তরাঞ্চলে নিয়মিত তুষারপাত হলেও দক্ষিণে অল্পস্বল্প বরফ পড়ে।

স্থলসীমার মধ্যে হিয়োগোর পূর্বে অবস্থিত ওসাকা ও কিয়োতো প্রশাসনিক অঞ্চল এবং পশ্চিমে তোত্তোরি ও ওকায়ামা প্রশাসনিক অঞ্চল।

২০০৮ এর মার্চ মাসের হিসেব অনুযায়ী হিয়োগো প্রশাসনিক অঞ্চলের ২০ শতাংশ এলাকা সংরক্ষিত বনাঞ্চল। এর মধ্যে আছে সানিন কাইগান ও সেতোনাইকাই জাতীয় উদ্যান, হিয়োনোসেন-উশিরোয়্যামা-নাগিসান উপ-জাতীয় উদ্যান এবং এগারোটি প্রশাসনিক আঞ্চলিক উদ্যান।

সঠিক অনুচ্ছেদ শিরোনাম কোনটি?
titleA. পর্যটন ও সংস্কৃতি
titleB. অর্থনীতি
titleC. ইতিহাস
titleD. ভূগোল
উত্তর: titleD
সরিষাবাড়ী উপজেলা ৮টি ইউনিয়ন এবং একটি পৌরসভা নিয়ে গঠিত। এ উপজেলায় ১১৩ টি মৌজা, ১৮৩ টি গ্রাম রয়েছে।

পৌরসভা


ইউনিয়ন সমুহঃ-


জামালপুর জেলার একটি সমৃদ্ধ জনপদের নাম সরিষাবাড়ী। ‍ব্রিটিশ আমলে এ অঞ্চলটি ১৯২০ সালে টাঙ্গাইল মহকুমা থেকে জামালপুর মহকুমাধীনে আসে এবং ১৯৬০ সালের ২৯শে আগস্ট থানা হিসেবে প্রতিষ্ঠা পায়। ১৯৮৩ সালে সরিষাবাড়ী থানা উপজেলায় উন্নীত হয়।

১৯৯০ সালে পৌরসভা গঠিত হয়। পৌরসভার আয়তন ২১.১০ বর্গ কিলোমিটার, ওয়ার্ডের সংখ্যা ৯টি।

বাংলাদেশ জাতীয় সংসদ নির্বাচনে সরিষাবাড়ী উপজেলা এবং জামালপুর সদর উপজেলার তিতপল্লা ইউনিয়ন ও মেষ্টা ইউনিয়ন নিয়ে জামালপুর-৪ সংসদীয় আসন গঠিত। এ আসনটি জাতীয় সংসদে ১৪১ নং আসন হিসেবে চিহ্নিত।

নির্বাচিত সাংসদগণ:
সঠিক অনুচ্ছেদ শিরোনাম কোনটি?
titleA. পটভূমি
titleB. প্রশাসন
titleC. স্বাস্থ্য
titleD. উল্লেখযোগ্য ব্যক্তি
উত্তর: titleB
খ্রিষ্টপূর্ব ১ম শতকে, বিস্তৃত রোমান প্রজাতন্ত্র পুরো পূর্ব ভুমধ্য গ্রহণ করে যাতে মধ্যপ্রাচ্যের প্রায় অংশই ছিল।  রোমান সাম্রাজ্য ইউরোপের অধিকাংশ এবং উত্তর আফ্রিকাকে একক রাজনৈতিক ও অর্থনৈতিক অঞ্চল হিসেবে একীভুত করেছিল। এমনকি সরাসরি রাজ্যভুক্ত নয়,এমন এলাকাও এই সাম্রাজ্যের শক্তিশালী প্রভাবে ছিল,যা কয়েক শতাব্দী শক্তিশালী রাজনৈতিক ও সাংস্কৃতিক সত্তা ছিল। যদিও রোমান সংস্কৃতি এই অঞ্চলে ছড়িয়ে পড়েছিল, মেসোডেনিয়ান সাম্রাজ্য সর্বপ্রথম গ্রিক ভাষা ও সংস্কৃতি এই অঞ্চলে প্রতিষ্ঠা করেছিল,রোমান সময়ের সর্বত্র অধীনে নিয়েছিল। মধ্যপ্রাচ্যের শহর,আলেক্সান্দ্রিয়া, সম্রাজ্যের প্রধান শহরকেন্দ্রে পরিনত হয়েছিল এবং এই এলাকা কৃষি উৎপাদনের জন্য সাম্রাজ্যের রুটির ঝুড়িতে পরিনত হয়েছিল। এইজিপ্টাস ছিল সবচেয়ে ধনী রোমান প্রদেশ।

রোমান ও পারস্য সাম্রাজ্যে খ্রিষ্ঠান ধর্ম ছড়িয়ে পড়ার পর থেকে, এটা মধ্যপ্রাচ্যের গোড়ায় চলে যায় এবং আলেক্সান্দ্রিয়া ও এডিসার মত শহরগুলো খ্রিষ্ঠান পান্ডিত্যের প্রধান কেন্দ্রে পরিনত হয়। ৫ শতকে মধ্যপ্রাচ্য খ্রিষ্ঠানদের অধিনে ছিল, অন্যান্য ধর্মের সক্রিয়ভাবে নিপীড়িত হচ্ছিল। রোমে শহরের সাথে মধ্যপ্রাচ্য যুক্ত ছিল যা সাধারণত সাম্রাজ্যের পূর্ব ও পশ্চিমকে বিভক্ত করেছিল, মধ্যপ্রাচ্যের সাথে রোমান রাজধানী কন্সটান্টিপোল যুক্ত ছিল। পশ্চিম রোমান সাম্রাজ্যের পতনের পর এই এলাকায় এর যতসামান্য প্রভাব পরেছিল।   

সঠিক অনুচ্ছেদ শিরোনাম কোনটি?
titleA. লিভ্যান্ট ও আন্টোলিয়া
titleB. সভ্যতার শৈশব,সুমের ও আক্কাদ
titleC. গ্রিক ও রোমান সাম্রাজ্য
titleD. সংস্কারের দিকে উসমানীয় প্রচেষ্টা
উত্তর: titleC
দৃশ্যমান আলোর পাশাপাশি সূর্য অবিরাম ধারায় প্রবাহিত আহিত কণা (প্লাজমা) বিকিরণ করে। এই কণা প্রবাহের সাথে ঝড়ের সাদৃশ্য আছে বিধায় একে সৌরবায়ু বলা হয়। সূর্য থেকে ছুটে আসা এই বায়ুর গতিবেগ ঘণ্টায় ১৫ লক্ষ কিলোমিটার। এ বায়ুর কারণে একটি ক্ষীণ বায়ুমণ্ডলের (সৌরমণ্ডল) সৃষ্টি হয় যা সৌরজগতের বাইরের দিকে প্রায় ১০০ জ্যোতির্বিজ্ঞান একক দূরত্ব (হেলিওপজ) পর্যন্ত প্রবাহিত হয়। এরই নাম আন্তঃগ্রহীয় মাধ্যম। সূর্যের পৃষ্ঠতলে সৌরঝলক এবং জ্যোতির্বলয়ের ভর নিক্ষেপণের মত ভূচুম্বকীয় ঝড়গুলো মহাকাশ আবহাওয়া তৈরির মাধ্যমে সৌরমণ্ডলের ক্ষতি সাধন করে। সূর্যের ঘূর্ণায়মান চৌম্বক ক্ষেত্রে আন্তঃগ্রহীয় মাধ্যমের উপর ক্রিয়া করে সৌরমণ্ডলীয় প্রবাহ পাত তৈরি করে। এটা সৌরজগতের সর্ববৃহৎ কাঠামো হিসেবে পরিচিত।

পৃথিবীর চৌম্বক ক্ষেত্র তার বায়ুমণ্ডলকে সৌরবায়ুর ক্রিয়া থেকে রক্ষা করে। শুক্র ও মঙ্গল গ্রহে চৌম্বক ক্ষেত্র না থাকায় সৌরবায়ুর প্রভাবে তাদের বায়ুমণ্ডল ক্রমান্বয়ে মহাকাশে বিলীন হয়ে যাচ্ছে। সৌরবায়ুর সাথে পৃথিবীর চৌম্বক ক্ষেত্রের মিথস্ক্রিয়ার কারণে অপরূপ মেরুজ্যোতির সৃষ্টি হয়। পৃথিবীর চৌম্বক মেরুর নিকটে এই জ্যোতি দেখা যায়।

মহাজাগতিক রশ্মি সৌরজগতের বাইরে উৎপন্ন হয়। এক্ষেত্রে সৌরমণ্ডল সৌরজগতের জন্য ঢাল হিসেবে কাজ করে। এর পাশাপাশি বিভিন্ন গ্রহের চৌম্বক ক্ষেত্রগুলোও কিছুটা প্রতিরক্ষার কাজ করে। আন্তঃগ্রহীয় মাধ্যমে মহাজাগতিক রশ্মির ঘনত্ব এবং সূর্যের চৌম্বক ক্ষেত্রের শক্তি অনেক সময়ের ব্যবধানে পরিবর্তিত হয়। এ কারণে সৌরজগতের ভেতরে মহাজাগতিক বিকিরণের পরিমাণও সময় সময় পরিবর্তিত হয়। অবশ্য কি পরিমাণে পরিবর্তিত হয় তা এখন পর্যন্ত জানা যায়নি।

মহাজাগতিক ধূলির অন্তত দুটি চাকতির মত অঞ্চল এই আন্তঃগ্রহীয় মাধ্যমে অবস্থান করে। প্রথমটির নাম রাশিচক্রের ধূলিমেঘ যা সৌরজগতের ভেতরের দিকে অবস্থান করে এবং রাশিচক্রের আলো সৃষ্টির কারণ হিসেবে কাজ করে। গ্রহগুলোর মিথস্ক্রিয়ার কারণে গ্রহাণু বেষ্টনীতে যে সংঘর্ষের সূত্রপাত ঘটেছিল তার মাধ্যশেই এই ধূলিমেঘ গঠিত হয়েছে বলে ধারণা করা হয়। দ্বিতীয় অঞ্চলটি ১০ থেকে ৪০ জ্যোতির্বিজ্ঞান একক দূরত্ব পর্যন্ত বিস্তৃত। কাইপার বেষ্টনীর ভেতর একই ধরনের সংঘর্ষের কারণে এই অঞ্চলের সৃষ্টি হয়েছিল।

সঠিক অনুচ্ছেদ শিরোনাম কোনটি?
titleA. আন্তঃগ্রহীয় মাধ্যম
titleB. কাইপার বেষ্টনী
titleC. সংগঠন
titleD. মধ্য সৌরজগৎ
উত্তর: titleA
১৬ বছর বয়সে হান্নাহ অভিনেত্রী হিসেবে তার ভাগ্য পরিবর্তন করতে বাড়ি ছেড়ে চলে যান। সে সময়ের অন্যতম সফল নারী অভিনেত্রী লিলি ল্যাংট্রি ছিলেন তার অনুপ্রেরণা এবং তার নামানুসারে তিনি তার মঞ্চনাম রাখেন লিলি হার্লি। তিনি গীতিমঞ্চে অভিনেত্রী ও গায়িকা হিসেবে কাজ করতেন। ১৮৮০ এর দশকে "শেমাস ওব্রায়ান" নামে একটি আইরিশ স্কেচে অভিনয় করতে গিয়ে তিনি তার মঞ্চ সহ-পরিবেশক চার্লস চ্যাপলিনের সুন্দর চেহারা ও অভিব্যক্তি দেখে তার প্রেমে পড়েন। এই সময়ে তার মায়ের চিত্র বর্ণনা করতে গিয়ে চার্লি চ্যাপলিন লিখেন যে তিনি দেখতে "স্বর্গের অপ্সরী"র মত ছিলেন। তিনি আরও বলেন যে তার মা "খুবই সুন্দরী ও আকর্ষনীয় ছিলেন এবং তার রূপে মুগ্ধ হওয়ার মত জাদু ছিল"।

সঠিক অনুচ্ছেদ শিরোনাম কোনটি?
titleA. জনপ্রিয় সংস্কৃতিতে
titleB. জীবনী
titleC. অভিনয় জীবন
titleD. প্রারম্ভিক জীবন
উত্তর: titleC
আন্তর্জাতিক অলিম্পিক কমিটি স্থির জলের প্রতিযোগিতায় মোট প্রতিযোগীর সংখ্যা নির্দিষ্ট করে দিয়েছে, যার ভিত্তিতে উপরোক্ত ন্যূনতম নৌকার সংখ্যা নির্ধারিত হয়। তবে, একজন প্রতিযোগী নিজের দেশের হয়ে একাধিক বিভাগে অংশ নিতে পারে। সেক্ষেত্রে, প্রতিযোগীদের জন্য নির্দিষ্ট কোটায় একটি স্থান অতিরিক্ত লাভ করা যায়। এই অতিরিক্ত স্থানটি পূর্বোক্ত একাধিক বিভাগে অংশগ্রহণকারী প্রতিযোগীর দেশ যে মহাদেশীয় যোগ্যতাপর্বের মধ্য দিয়ে এসেছে সেই মহাদেশের পরবর্তী সেরা রাষ্ট্রকে ঐ স্থান প্রদান করা হয়।

বিশ্ব পর্যায়ের যোগ্যতাপর্বের পর দ্বিতীয় বণ্টন :



সঠিক অনুচ্ছেদ শিরোনাম কোনটি?
titleA. স্লালোম
titleB. স্থির জল
titleC. দ্বিতীয় বন্টন
titleD. অতিরিক্ত
উত্তর: titleC
একটি বিশেষায়িত এম্বুলেন্স বা পরিগ্লান যান যার সাথে রয়েছে উপস্থিত স্থানে তাৎক্ষণিক ভাবে এবং রোগী পরিবহনের সময় উন্নত জীবন রক্ষাকারী সেবা প্রদান করতে সক্ষম সরঞ্জামাদি সংবলিত চিকিৎসা দল। এই ধরনের নিবিড় পরিচর্যা কেন্দ্র ব্যবহৃত হয় সেইসব রোগীদের জন্যে যাদেরকে হাসপাতাল সমুহ হতে পরিবহন করা হয় এবং বাড়ি হতেও হাসপাতালে পরিবহন করা হয়। ব্রিটিশ-আমেরিকান গঠন অনুযায়ী হাসপাতাল পূর্ববর্তী সেবা প্রদানকারী ভ্রাম্যমান নিবিড় পরিচর্যা কেন্দ্রগুলোতে নিয়োজিত থাকে বৈদ্যুতিক শকের মাধ্যমে কিছু জরূরী অবস্থা মোকাবিলা করার জন্যে থেরাপিস্ট ( ইংরেজিতে ই.সি.টি প্র‍্যাকটিশনার বা ইলেকট্রোকনভালসিভ থেরাপি প্র‍্যাকটিশনার) অথবা উন্নত জীবন সহায়তা সেবা প্রদান কারি সহ- চিকিৎসা সেবা প্রদানকারীদের দ্বারা ( প্যারামেডিক) । ইউরোপীও গঠন অনুযায়ী ভ্রাম্যমান নিবিড় পরিচর্যা দল পরিচালিত হয়ে থাকে একজন সংকটকালীন সেবা প্রদানকারী সেবিকা অথবা একজন জরুরী চিকিৎসা সেবা চিকিৎসক এর দ্বারা।

সঠিক অনুচ্ছেদ শিরোনাম কোনটি?
titleA. "বিশেষায়িত ব্যবস্থা"
titleB. ভ্রাম্যমান নিবিড় পরিচর্যা কেন্দ্র
titleC. "চিকিৎসা সেবার মান"
titleD. "সরঞ্জামাদী এবং ব্যবস্থাসমূহ"
উত্তর: titleB
"কৃষি ও নারী প্রকল্পের প্রতিবেদন" কৃষিকাজ, পল্লী উন্নয়ন এবং কৃষিকাজের গল্পগুলি কভার করে। আইডাব্লুএমএফ সাংবাদিকদের তাদের কৃষিক্ষেত্রের কার্যকর প্রচার এবং আফ্রিকান দেশগুলিতে খাদ্য উত্পাদন এবং গ্রামীণ উন্নয়নের রুপান্তরকরণে নারীর ভূমিকার কার্যকর করতে সহায়তা করার জন্য প্রশিক্ষণ সরবরাহ করে।

প্রকল্পের লক্ষ্যগুলির মধ্যে রয়েছে কৃষিকাজ এবং পল্লী উন্নয়নের উপর রিপোর্টিংয়ের পরিমাণ এবং গুণমান বৃদ্ধি, পল্লী অঞ্চলের অর্থনীতিতে নারীর গুরুত্বের প্রতি আরও প্রতিবেদন ফোকাস করা এবং নিউজরুমগুলিতে আরও লিঙ্গ সাম্যতা তৈরি করা। ২০০৯ সালের ফেব্রুয়ারিতে আইডাব্লুএমএফ "বীজ" বপনের শিরোনামে একটি প্রকাশনায় এর গবেষণা প্রকাশ করে, যা তিনটি মূল আবিষ্কার নিয়ে প্রকাশ করেছিল:


মাইশা ইত্তু প্রকল্পের মতো একই মডেলটি ব্যবহার করে, মালির এল-এসোর এবং রেডিও ক্লাডুতে উগান্ডার ডেইলি মনিটর এবং উগান্ডা ব্রডকাস্টিং কর্পোরেশন এবং জাম্বিয়ার দ্য টাইমস অফ জাম্বিয়া এবং জাম্বিয়ার জাতীয় সম্প্রচার কর্পোরেশনগুলিতে এক্সেলেন্স কেন্দ্রগুলি তৈরি করা হয়েছিল। আইডাব্লুএমএফ কর্মী এবং অভিজ্ঞ স্থানীয় প্রশিক্ষকরা সাংবাদিকদের সাইটটিতে প্রশিক্ষণ দিয়ে থাকেন।

সঠিক অনুচ্ছেদ শিরোনাম কোনটি?
titleA. কৃষি ও নারী প্রকল্পে রিপোর্টি
titleB. যুক্তরাষ্ট্র
titleC. ইতিহাস
titleD. সাহসী পুরস্কার
উত্তর: titleA
অনুমান করা হয়, কচুর উৎপত্তি ভারতীয় দ্বীপপুঞ্জসহ দক্ষিণ-পূর্ব এশিয়ায়। প্রায় দু'হাজার বছর আগেও কচুর চাষ হত বলে প্রমাণ পাওয়া গেছে। স্থলভূমি ও জলভুমি উভয়রূপ স্থানে কচু জন্মাতে পারে। তবে স্থলভাগে জন্মানো কচুর সংখ্যাই বেশি।
কচুর বহু আয়ূর্বেদীয় গুনাগুন আছে বলে দাবি করা হয়। প্রজাতিভেদে কচুর মুল, শিকড় বা লতি, পাতা ও ডাটা সবই মানুষের খাদ্য। কচু শাকে প্রচুর পরিমাণে ভিটামিন এ থাকায় রাতকানা রোগ প্রতিরোধে এটি অত্যন্ত উপকারী। 

সঠিক অনুচ্ছেদ শিরোনাম কোনটি?
titleA. কচু দিয়ে রান্না
titleB. বিভিন্ন রকম কচু
titleC. কচুর উৎপত্তি
titleD. পানি কচুর উৎপাদন প্রযুক্তি
উত্তর: titleC
খমের ভাষা সংস্কৃত ভাষা থেকে বহু শব্দ ধার নিয়েছে। ১৫শ শতকের শুরুতে থেরবাদ বৌদ্ধধর্মের আবির্ভাবের পর খমের ভাষা পালি শব্দ ঋণ গ্রহণ শুরু করে। ফরাসি ঔপনিবেশিক শাসনের সময় ভাষাটি বহু ফরাসি শব্দ ধার নেয় এবং এগুলি কথ্য ভাষা ও কারিগরি বা বৈজ্ঞানিক পরিভাষাতে আত্মীকৃত হয়ে যায়। কথ্য খমের ভাষাতে কিছু চীনা ও ভিয়েতনামি কৃতঋণ শব্দও রয়েছে।

সঠিক অনুচ্ছেদ শিরোনাম কোনটি?
titleA. ব্যাকরণ
titleB. শব্দভাণ্ডার
titleC. বিস্তার
titleD. ধ্বনিব্যবস্থা
উত্তর: titleB
ওলগা এডনা পারভায়েন্স ১৮৯৫ সালের ২১ অক্টোবর নেভাডার প্যারাডাইস ভ্যালিতে জন্মগ্রহণ করেন। তার মাতা লুইসা রাইট ডেভি ছিলেন যুক্তরাষ্ট্রে ইংরেজ অভিবাসী এবং পিতা ম্যাডিসন (ম্যাট) গেট্‌স পারভায়েন্স ছিলেন পশ্চিম খনি উত্তোলন ক্যাম্পে মার্কিন মদবিক্রেতা। যখন এডনার বয়স তিন, তার পরিবার নেভাডার লাভলকে চলে যায়, সেখানে তারা একটি হোটেল ক্রয় করে। ১৯০২ সালে তার পিতামাতার বিবাহ বিচ্ছেদ হয়। তার মাতা পরবর্তীতে জার্মান রবার্ট নার্নবের্গারকে বিয়ে করেন। নার্নবের্গার ছিলেন একজন পানির পাইপ বসানোর মিস্ত্রী। এডনা পিয়ানো বাজানোর প্রতিভা নিয়ে বেড়ে ওঠেন।

১৯১৩ সালে তিনি লাভলক ত্যাগ করেন এবং সান ফ্রান্সিস্কোতে তার বিবাহিত বোন বেসির নিকট চলে যান এবং সেখানে একটি ব্যবসায় শিক্ষা বিষয়ে একটি কলেজে অধ্যয়ন করেন।

সঠিক অনুচ্ছেদ শিরোনাম কোনটি?
titleA. মৃত্যু
titleB. কর্মজীবন
titleC. প্রারম্ভিক জীবন
titleD. জনপ্রিয় সংস্কৃতিতে
উত্তর: titleC
২০১৩ সালের ফেব্রুয়ারিতে ভিয়েনার লিনোল্ড জাদুঘর নগ্ন মিউজিয়াম পর্যটকদের জন্য খুলে দেওয়া হয় একটি প্রদর্শনীর জন্য, যার নাম ছিল 'নগ্ন মানুষ ১৮০০ সাল থেকে আজ'। ষাটজনেরও বেশি নগ্ন পর্যটক প্রদর্শনী দেখতে আসেন।

২০১৩-এর জুনে অরিগনের পোর্টল্যান্ড আর্ট মিউজিয়াম বাইসাইকেল ডিজাইনের উপর রাত্রিকালীন বিশ্ব নগ্ন বাইক রাইড প্রদর্শনীর ব্যবস্থা করে যার নাম ছিল 'সাইক্লেপিডিয়া'।

সঠিক অনুচ্ছেদ শিরোনাম কোনটি?
titleA. নগ্ন ঘোড়-সওয়ারী
titleB. মিউজিয়াম ভ্রমণ
titleC. স্নানঘর
titleD. ইউরোপে নগ্নতার সংস্কৃতি
উত্তর: titleB
গ্রুপ থিয়েটার আন্দোলনের শুরুতে, কলকাতার বাণিজ্যিক থিয়েটার জনপ্রিয় তারকা আভিনেতাদের উপর ভিত্তি করে দর্শকদের আকৃষ্ট করার চেষ্টা করে। যেমন শিশির ভাদুড়ি, অহিন্দ্র চৌধুরী ও অন্যদের মতো জনপ্রিয় অভিনেতাদের সামঞ্জস্যপূর্ণ দর্শক আকৃষ্টকারী হিসেবে বিবেচনা করা হতো। গ্রুপ থিয়েটার এই দৃষ্টান্ত থেকে প্রস্থান করার চেষ্টা করেছে। সুপারস্টারের পরিবর্তে, গ্রুপ থিয়েটারে জোর দেওয়া হয় গ্রুপে যা সাধারণভাবে অ-পেশাদার অংশগ্রহণকারীদের একটি সংমিশ্রণ ছিল; যারা নিজেদের আন্দোলনের সামাজিক উদ্দেশ্যগুলি চিহ্নিত করেছিল এবং শিল্পের জন্য আবেগ থেকে থিয়েটারে অংশগ্রহণ করেছিল। প্রচেষ্টা ছিল গণনাট্য (জনগণের থিয়েটার) তৈরি করা।

সঠিক অনুচ্ছেদ শিরোনাম কোনটি?
titleA. গ্রুপের ধারণা
titleB. আইপিটিএ-এর পর গোষ্ঠীসমূহ
titleC. বিশিষ্ট থিয়েটার ব্যক্তিত্ব
titleD. আইপিটিএ এবং নবান্ন
উত্তর: titleA
খেমার রুজদের নেতৃত্বে কিছুসংখ্যক চীনা ও ভিয়েতনামী বংশোদ্ভূত ব্যক্তি ছিলেন। তারা জাতিগোষ্ঠী নিধন কর্মকাণ্ড পরিচালনার জন্য অংশগ্রহণ করেছেন। পল পট সামাজিক প্রতিষ্ঠানগুলো বিলুপ্তি চেয়েছিলেন ও সমাজ ব্যবস্থাকে কৃষিভিত্তিক ব্যবস্থার দিকে ধাবিত করতে চেয়েছেন। ১৯৭৫ সালে চীনে বলেন যে, খেমার রুজদের প্রধান হিসেবে তিনি কালক্ষেপণ না করে মাঝারি পর্যায়ে পূর্ণাঙ্গ সমাজতান্ত্রিক সমাজ ব্যবস্থা সৃষ্টি করতে চান। শহরগুলোয় অবস্থানকারী চীনা ও ভিয়েতনামীরা ব্যাপকভাবে ক্ষতিগ্রস্ত হয়। কৃষিকাজে অংশগ্রহণে অস্বীকৃতিতে তাদেরকে বিতাড়িত করা হয়, খেমার রুজদের পরিচালিত শ্রমশিবিরে প্রেরণ করা হয় ও নিজেদের ভাষায় কথা বলতে নিষেধ করা হয়।

খেমার রুজদের সমর্থনে সিহানুক তৃণমূল পর্যায়ে পরিদর্শনে গেলে যোদ্ধার সংখ্যা ছয় হাজার থেকে বেড়ে পঞ্চাশ হাজারে পৌঁছে। নতুন যোদ্ধারা চাষি ছিল। তারা রাজার সমর্থনে যুদ্ধ করতে আসে; সমাজতন্ত্রের জন্যে নয়। লন নল সরকারের বিপক্ষে খেমার রুজদের পক্ষে অনেক লোক সহায়তার জন্য এগিয়ে আসে। তারা সিহানুকের পুনর্বহাল দেখতে চেয়েছিল। ১৯৭৫ সালে সরকার পতন কেবলমাত্র সময়ের দাবী ছিল। ১৭ এপ্রিল, ১৯৭৫ তারিখে খেমার রুজ দল নম পেন করায়ত্ত করে।

সঠিক অনুচ্ছেদ শিরোনাম কোনটি?
titleA. উদ্দেশ্য
titleB. নামকরণ
titleC. ইতিহাস
titleD. মূল্যায়ন
উত্তর: titleA
১৯২১ সালে টেস্ট ক্রিকেটে তার অভিষেক হয়। কিন্তু ট্রেন্ট ব্রিজ টেস্টের পর তাকে দল থেকে বাদ দেয়া হয়। ১৯২২ সালে প্রথমবারের মতো দুই হাজার রান তোলেন। কিন্তু আঘাতের কারণে ১৯২৫ সালের মাঝামাঝি সময় পর্যন্ত দলে অনিয়মিত ছিলেন। ১৯২৬ সালে দশটি ইনিংসে ধারাবাহিকভাবে পঞ্চাশ বা তদূর্ধ্ব রান তুলেছিলেন।

১৯২৮-২৯ মৌসুমের অ্যাশেজ সফরে দলের সদস্য ছিলেন। কিন্তু ঐ সফরে তিনি একটিমাত্র টেস্টে অংশ নিতে পেরেছিলেন।সফর শেষে দলটি আঘাতের কারণে দূর্বল হয়ে পড়েছিল। নিজ ভূমিতে চারবার খেললেও ১৯২১ সালে শেষ দুই খেলায় ভাল খেলেন। তন্মধ্যে ওল্ড ট্রাফোর্ডে ৭৮ রান করেছিলেন। ওয়ালি হ্যামন্ড, প্যাটসি হেনড্রেন, ফ্রাঙ্ক ওলি ও পরবর্তীতে এডি পেন্টারের উপস্থিতিতে মাঝারিসারিতে শূন্যতা পূরণ করায় দলে অন্তর্ভুক্ত হতে পারেননি।

সঠিক অনুচ্ছেদ শিরোনাম কোনটি?
titleA. অবসর
titleB. খেলোয়াড়ী জীবন
titleC. প্রারম্ভিক জীবন
titleD. সম্মাননা
উত্তর: titleB
ভাস্কর্যটি তিন স্তরবিশিষ্ট কাঠামোয় বিন্যস্ত। অভ্যন্তরীণ স্তরে ১২৭ মিটার দুটি উঁচু টাওয়ার আছে, যা ভাস্কর্যের বুক পর্যন্ত বিস্তৃত। দ্বিতীয় স্তরটি স্টিলের কাঠামো এবং তৃতীয় স্তর বা ভাস্কর্যের উপরিভাগ আট মিলিমিটার ব্রোঞ্জ দিয়ে মোড়ানো। ভাস্কর্যের আপাদমস্তক দর্শনের জন্য দুটি লিফট আছে। প্রতি লিফট ২৬ জন বহন করতে পারে। লিফটে আধা মিনিটের মধ্যে ভাস্কর্যের শীর্ষ স্থানে পৌঁছানো সম্ভব। উচ্চতার দিক থেকে এর আগে সর্বোচ্চ প্রতিমূর্তির রেকর্ড ছিল চীনের। বুদ্ধের বসন্ত মন্দির নামের মূর্তিটির উচ্চতা ১৫৩ মিটার। বর্তমানে এটির বিশ্বের সর্বোচ্চ উচ্চতার মূর্তি।

সঠিক অনুচ্ছেদ শিরোনাম কোনটি?
titleA. ভাস্কর্য নির্মাণ
titleB. পর্যটন
titleC. অবস্থান
titleD. কাঠামো
উত্তর: titleD
তিনি ২০১২ সালে মাছিন্দ্রা ফুটবল ক্লাবে যোগ দেন। দলটির হয়ে তিনি, তিন বছর নেপালের স্থানীয় লীগে খেলেন।সংকতা বয়েজ স্পোর্টস ক্লাব এর বিপক্ষে ২০১৩-১৪ মারটায়ারস মেমোরিয়াল এ-ডিভিশন লীগের সুপার লীগ অংশের শেষ ম্যাচে গোল করে তিনি লীগের সর্বোচ্চ গোলদাতা হন। তিনি লীগে ১১ গোল করেন এবং তার দল মাছিন্দ্রা ফুটবল ক্লাব লীগে দ্বিতীয় স্থান অর্জন করে।
সঠিক অনুচ্ছেদ শিরোনাম কোনটি?
titleA. ঝাপা একাদশ
titleB. আন্তর্জাতিক ক্যারিয়ার
titleC. মাছিন্দ্রা ফুটবল ক্লাব
titleD. ক্লাব ক্যারিয়ার
উত্তর: titleC
পাকিস্তানের জাতীয় পতাকার নকশা প্রণয়ন করেন সৈয়দ আমিরুদ্দিন কেদোয়াই। এই নকশাটি অল ইন্ডিয়া মুসলিম লীগের ১৯০৬ সালের পতাকার উপর ভিত্তি করে তৈরি করা হয়। পাকিস্তান স্বাধীনতা লাভ করার ৫ দিন আগে ১৯৪৭ সালের ১১ই আগস্ট তারিখে এই পতাকাটির নকশা গৃহীত হয়।

পতাকাটিকে পাকিস্তানে সাব্‌জ হিলালি পারচাম বলা হয়। উর্দু ভাষার এই বাক্যটির অর্থ হলো "নতুন চাঁদ বিশিষ্ট সবুজ পতাকা"। এছাড়াও এটাকে "পারচাম-ই-সিতারা আও হিলাল" অর্থাৎ "চাঁদ ও তারা খচিত পতাকা" বলা হয়ে থাকে।

সঠিক অনুচ্ছেদ শিরোনাম কোনটি?
titleA. স্বাধীনতা এবং পরাধীনতা
titleB. ইতিহাস
titleC. জাতীয় পতাকা
titleD. ভূগোল
উত্তর: titleC
তিনি ১৯৫৩ সালের ১১ সেপ্টেম্বর পুরান ঢাকার নারিন্দার ৩৬ ভূতের গলিতে (ভজহরি সাহা স্ট্রিট) জন্মগ্রহণ করেন। শৈশবে তার নাম ছিল মোহাম্মদ শহীদুল হক। তার পিতা এ কে নুরুল হক ছিলেন একজন সরকারি কর্মকর্তা এবং মা ছিলেন গৃহিণী। তার চার ভাই ও চার বোন ছিল এবং তাদের পৈতৃক নিবাস ছিল সিরাজগঞ্জের রায়গঞ্জ উপজেলার হাশিল গ্রামে। তার দাদা জহিরউদ্দিন ছিলেন বিদ্যালয়ের শিক্ষক ও তার দাদির নাম ছিল জিন্নাতুন নেসা। শহীদুল তার নামের জহির অংশটি তার দাদা নাম থেকে নিয়েছিলেন। তার পিতার শৈশবে তারা মারা যান। তার নানা ছিলেন সিরাজগঞ্জের আমলাপাড়ার আজিমুদ্দিন আহমেদ ও নানি হামিদা বেগম। এই স্থানগুলি এবং ময়মনসিংহ জেলার ফুলবাড়ীয়া যেখানে তিনি প্রায়ই বেড়াতেন, তার মনে গভীর ছাপ রাখে এবং পরবর্তীতে তার সাহিত্যকর্মে এই স্থানগুলির উল্লেখ পাওয়া যায়। ১৯৯০ সালে তার বাবা মারা যান এবং এরপর থেকে তার মা ঢাকায় ভাইবোনদের সাথে থাকেন।

শহীদুল জহির তার বিদ্যালয় জীবন শুরু করেছিলেন ঢাকার ৩৬ র‍্যাঙ্কিন স্ট্রিটের সিলভারডেল কেজি স্কুলে, পরবর্তীতে ঢাকা, ফুলবাড়ীয়া, ময়মনসিংহ, সাতকানিয়া ও চট্টগ্রামের বিভিন্ন বিদ্যালয়ে পড়েছেন। তিনি চট্টগ্রামের সাতকানিয়া আদর্শ উচ্চ বিদ্যালয় থেকে এসএসসি ও ঢাকা কলেজ থেকে এইচএসসি পাশ করেন। এরপর ঢাকা বিশ্ববিদ্যালয় থেকে রাষ্ট্রবিজ্ঞানে স্নাতক ও স্নাতকোত্তর ডিগ্রি লাভ করেন। তিনি ওয়াশিংটন, ডি.সি.র আমেরিকান ইউনিভার্সিটি ও ইউনিভার্সি অব বারমিংহামে পড়েছেন।

সঠিক অনুচ্ছেদ শিরোনাম কোনটি?
titleA. মৃত্যু
titleB. জনপ্রিয় সংস্কৃতিতে
titleC. ব্যক্তিগত জীবন
titleD. প্রাথমিক জীবন এবং শিক্ষা
উত্তর: titleD
নভেম্বর ২০১১ এ এঙ্গাস রেড পাবলিক ওপিনিয়ন দ্বারা ব্রিটেন, কানাডা এবং মার্কিন যুক্তরাষ্ট্রে পরিচালিত একটি সমীক্ষায় প্রাপ্ত বয়স্ক উত্তরদাতাদের তেরো বছর বয়সে ফিরে আসার কথা বলা হয় এবং তারা কিভাবে যৌনতার বিষয়ে আরও বেশি কিছু শিখতে সক্ষম হলেন তা বর্ণনা করেন। তিন দেশের উত্তরদাতাদের বৃহত্তম অংশ (কানাডায় ৭৪%, ব্রিটেনের ৬৭% এবং যুক্তরাষ্ট্রের ৬৩%) বলে যে, বন্ধুদের সঙ্গে কথোপকথন "খুবই উপযোগী" বা "সামান্য উপযোগী"। পরবর্তী সম্মানিত উৎসটি ছিল মিডিয়া (টেলিভিশন, বই, চলচ্চিত্র, ম্যাগাজিন), পাঁচজনের মধ্যে তিনজন ব্রিটিশ (৬৫%) এবং কানাডিয়ান (৬২%) এবং অর্ধেকের বেশি আমেরিকান (৫৪%) দ্বারা উল্লিখিত হিসাবে দরকারি ছিল বলে মনে করেন।

দুটি অন্যান্য উৎস উপর কিছু আকর্ষণীয় পার্থক্য আছে কানাডিয়ানদের অর্ধেক (৫৪%) এবং আমেরিকানরা (৫২%) তাদের যৌন শিক্ষা কোর্সটি স্কুলে ব্যবহার উপযোগী বলে মনে করেন, তবে শুধুমাত্র ৪৩% ব্রিটিশরা একই মতামত ভাগ করে নেয়। আর অর্ধেকেরও বেশি আমেরিকানরা (৫৭%) বলেছে যে পরিবারের সাথে কথোপকথনটি কার্যকর ছিল, ৪৯% কানাডিয়ান এবং ৩৫% ব্রিটিশদের মধ্যে একই অভিজ্ঞতা ছিল।

সঠিক অনুচ্ছেদ শিরোনাম কোনটি?
titleA. জন মতামত
titleB. স্থান অনুযায়ী
titleC. জার্মানি
titleD. পর্তুগাল
উত্তর: titleA